**OSNOVNA ŠKOLA CENTAR**

 **ŠKOLSKI ODBOR**

Tel: 052 222 248; fax: 394-864

Mail adresa: ured@os-centar-pu.skole.hr

KLASA: 003-06/17-01/03

URBROJ: 2168/01-55-53-10-17-2

**ZAPISNIK**

Zapisnik 40. sjednice Školskog odbora OŠ Centar održane 21. ožujka 2017. godine s početkom u 09:00 sati.

Nazočni: Marijan Kaurić, Dijana Šain, Dojran Slacki, Loreta Ribarić, Sonja Perković

Izočni: Andrea Vareško, Emanuelita Dožić Latin

Osim članova Školskog odbora, sjednici prisustvuje ravnateljica Melita Milić, tajnica Karmen Zekić-Žgomba i računovođa Stanka Gligora.

**Dnevni red:**

1. **Prihvaćanje Zapisnika s prethodne 39. sjednice. Školskog odbora;**
2. **Prethodna suglasnost za zasnivanje radnog odnosa po objavljenom natječaju od 17. veljače 2017. za:**

**- učitelja/icu kemije na neodređeno nepuno radno vrijeme (4 sata ukupnog tjednog radnog vremena)**

1. **Donošenje Izmjena i dopuna Statuta OŠ Centar;**
2. **Utvrđivanje pročišćenog teksta Statuta OŠ Centar;**
3. **Financijsko izvješće za 2016. godinu,**
4. **Prijedlog otpisa potraživanja za program produženog boravka i usluge školske marende;**
5. **Različito**

Predsjednica Dijana Šain otvara sjednicu Školskog Odbora te je utvrđen kvorum.

Pročitan je Dnevni red, dodatnih prijedloga nije bilo te se Dnevni red jednoglasno prihvaća .

**Ad. 1) Prihvaćanje zapisnika s prethodne 39. sjednice Školskog odbora**

 Predsjednica ŠO Dijana Šain pročitala je zapisnik s 39. elektronske sjednice Školskog odbora.

Zaključak: Zapisnik s prethodne sjednice jednoglasno je prihvaćen.

**Ad. 2) Prethodna suglasnost za zasnivanje radnog odnosa po objavljenom natječaju od 17. veljače 2017. za** **učitelja/icu kemije na neodređeno nepuno radno vrijeme (4 sata ukupnog tjednog radnog vremena)**

Predsjednica ŠO Dijana Šain daje riječ ravnateljici.

Ravnateljica Melita Milic upućuje članove Školskog odbora o pristiglim prijavama i zamolbama kandidata te navodi da ni jedna prijava kandidata ne udovoljava uvjetima *Pravilnika o stručnoj spremi i pedagoško-psihološkom obrazovanju učitelja i stručnih*

 *suradnika u osnovnim školama* (NN br. 47/96)i predlaže da učiteljica **Iva Finderle**, magistra nuticionizma nastavi s radom sukladno članku 107. st. 11. Zakona o odgoju i obrazovanju u osnovnoj i srednjoj školi, odnosno do zasnivanja radnog odnosa na osnovi ponovljenog natječaja u roku od pet mjeseci.

Zaključak: Jednoglasno je prihvaćen prijedlog ravnateljice.

**Ad.3). Donošenje Izmjena i dopuna Statuta OŠ Centar**

Predsjednica ŠO Dijana Šain daje riječ tajnici Karmen Zekić-Žgomba.

Prijedlog Izmjena i dopuna Statuta OŠ Centar utvrđen je na prethodnoj sjednici Školskog odbora 28. veljače 2017. te je dostavljen osnivaču Gradu Puli radi davanja prethodne suglasnosti na predložene Izmjene i dopune Statuta. Promjene se odnose na licenciranje ravnatelja i na opravdavanje izostanka s nastave. Svojim Zaključkom od 9. ožujka 2017. osnivač je dao prethodnu suglasnost na predložene Izmjene i dopune Statuta te se sukadno tome predlaže da Školski odbor prihvati i donese Odluku o donošenju Izmjena i dopuna Statuta Osnovne škole Centar.

Zaključak: Izmjene i dopune Statuta OŠ Centar jednoglasno su prihvaćeni.

**Ad. 4) Utvrđivanje pročišćenog teksta Statuta OŠ Centar**

Riječ dobiva tajnica Karmen Zekić-Žgomba

Zbog čestih izmjena i dopuna Statuta potrebno je izraditi pročišćeni tekst Statuta koji predstavlja tehničko pomagalo, a koji se izrađuje da omogući sagledavanje odredbi Statuta na jednom mjestu. Pročišćeni tekst Statuta omogućeuje lakše korištenje, a u uvodu pročišćenog teksta naznačuju se sve Izmjene i dopune Statuta

Zaključak: Jednoglasno je utvrđen pročišćeni tekst Statuta Osnovne škole Centar

**Ad. 5) Financijsko izvješće za 2016. godinu**

Predsjednica ŠO Dijana Šain daje riječ računovođi Stanki Gligora.

Računovođa je iznijela stanje Financijskog izvješća i obrazloženje. Na kraju izvještajnog razdoblja za 2016. godinu stanje je pozitivno i iznosi 59.814,22 kune.

Tabela Financijskog izvješća za 2016. godinu je u prilogu.

Zaključak: Financijsko izvješće za 2016. godinu jednoglasno je prihvaćeno.

**Ad. 6) Prijedlog otpisa potraživanja za program produženog boravka i usluge školske marende**

Predsjednica ŠO Dijana Šain daje riječ računovođi Stanki Gligora.

Računovođa je obrzložila listu starih dugova koji nisu naplativi i koji su zastarjeli, a odnose se na učenike koja više ne pohađaju OŠ Centar ili su lošeg imovinskog stanja.

Predloženi iznos za otpis je 7.728,00 kuna.

U prilogu se nalazi popis dugova starijih od tri godine koji su predloženi za otpis.

Zaključak: Jednoglasno se prihvaća prijedlog otpisa potraživanja na temelju kojeg će ravnateljica otpisati potraživanja.

**Ad. 7) Različito**

1. **Kandidati na stručnom usavršavanju u OŠ Centar**

Predsjednica ŠO daje riječ ravnateljici.

Ravnateljica Melita Milić upoznaje članove ŠO s podatkom da su od 20. ožujka unašoj školi dvije učiteljice na stručnom osposobljavanju - Mira Artuković za povijest i Andrea Buršić za razrednu nastavu.

1. **Prisutnost u medijima**

Riječ dobiva ravnateljica Melita Milić.

 Ravnateljica je napomenula da je važno promovirati našu školu u medijima kako bismo u javnosti prenijeli dijelić aktivnosti i noviteta (poput korištenja ipada u prvom razredu) kojima se trudimo poboljšati način rada i podići kvalitetu Škole. Često se javlja problem manjeg upisa djece u prve razrede stoga smatra kako bismo na takav način privukli roditelje i tako postigli veći broj upisanih učenika u prve razrede.

1. **Promjena termina izleta za jednodnevni izlet u Zagreb**

Riječ dobiva ravnateljica Melita Milić.

Ravnateljica je upoznala članove ŠO o promjeni termina za jednodnevni izlet u Zagreb.

1. **Dan škole 2. lipnja 2017.**

Riječ dobiva ravnateljica Melita Milić.

Ravnateljica je pozvala članove ŠO na ovogodišnju priredbu povodom Dana škole i obilježavanja 150. obljetnice Škole.

1. **Sportski dan škole 12. travnja 2017.**

Riječ dobiva ravnateljica Melita Milić.

 Ravnateljica je napomenula da će se ovogodišnji Sportski dan škole održati 12. travnja 2017. godine. Ove godine Sportski dan škole posvećen je pješačenju.

1. **Sporazum o suradnji s Mjesnim odborom Starog grada**

Riječ dobiva ravnateljica Melita Milić.

Ravnateljica je napomenula kako će naša škola, u suradnji s Mjesnim odborom Starog grada, obilježavati 4 manifestacije (neke od njih već su i obilježene) tijekom sljedeće četiri godine (za taj period bi se potpisao Sporazum o suradnji OŠ Centar i Mjesnog odbora Starog grada). Manifestacije koje bi se obilježavale su:

1. “Cvijet gradu” (21.-25.4.) – Mjesni odbor Starog grada bi u našoj školi građanima dijelio sadnice povodom Dana planeta Zemlje.
2. “(Za)činimo dobro” (krajem 5. – početkom 6. mjeseca) – manifestacija humanitarnog karaktera, na Danteovom trgu bi se održavale stare igre
3. “Dani starog grada” (10.10.)
4. “Božićni sajam” na Danteovom trgu (prosinac) – osim Božićnog sajma, u suradnji s Plesnim centrum organizirao bi se “Ples oko fontane” u koji bi se uključile I druge škole.

Zaključak: Jednoglasno se prihvaća prijedlog ravnateljice za potpisivanje Sporazuma o suradnji s Mjesnim odborom Starog grada.

Sjednica ŠO završila je u 10:00 sati.

Pula. 21. ožujka 2017.

Zapisničarka: Predsjednica Školskog odbora:

Sonja Perković Dijana Šain